section_heading: Karijera, aktivizam
paragraph_text: Grandin na temelju osobnog iskustva zagovara ranu intervenciju i učitelje pune podrške koji mogu usmjeriti fiksacije djeteta s autizmom u produktivnom smjeru. Opisala je svoju hipersenzibilnost na buku i ostale senzorne podražaje. Tvrdi da prvenstveno razmišlja vizualno<ref>Grandin, T., How does visual thinking work in the mind of a person with autism? A personal account, Philos Trans R Soc Lond B Biol Sci, god. 364, br. 1522, str. 1437–42, 2009 i da su riječi njezin drugi jezik. Temple pripisuje uspjeh u dizajniranju obora svojoj sposobnosti da se prisjeti detalja, što je karakteristika njezinog vizualnog pamćenja. Grandin uspoređuje svoje pamćenje s dugometražnim filmovima u svojoj glavi koji se mogu ponovo prikazati po želji, dopuštajući joj da primijeti male detalje. Također je u stanju vidjeti svoje uspomene koristeći nešto drugačiji kontekst mijenjajući položaj svjetla i sjena. Njezin uvid u um životinja naučio ju je da cijeni promjene u detaljima na koje su životinje posebno osjetljive, te da koristi svoje umijeće vizualiziranja u svrhu konstruiranja obzirne i humane opreme za postupanje sa stokom. Proglašena je članom Američkog društva agrotehničara i bioinženjera 2009.<ref>|title= 2009 ASABE Fellows ASABE